Vienošanās Nr.4
pie 2018.gada 1.augusta līguma Nr. B4-2018/181 
par ēdināšanas pakalpojumu nodrošināšanu pacientiem
Rīgā, 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA „Rīgas Austrumu klīniskā universitātes slimnīca”, reģistrācijas Nr. 40003951628, kuru uz statūtu un 2021.gada 17.jūnija pilnvaras Nr.A1/1.1-18/21/46 pamata pārstāv valdes priekšsēdētājs Imants Paeglītis, valdes loceklis Kaspars Plūme un valdes loceklis Andis Pinkulis (turpmāk – Pasūtītājs), un
SIA “ALEKS un V”, reģistrācijas Nr. 40003357396, juridiskā adrese Līvciema iela 49-116, Rīga, LV – 1058, kuru uz statūtu pamata pārstāv valdes loceklis Igors Bulatovs (turpmāk – Izpildītājs), 
abi kopā un katrs atsevišķi turpmāk – Puses vai Puse,
ņemot vērā, ka 
a) 2018.gada 1.augustā, pamatojoties uz Pasūtītāja iepirkuma procedūras „Ēdināšanas pakalpojumu nodrošināšana pacientiem”, id. Nr.RAKUS 2018/20K, rezultātiem Pušu starpā noslēgts pakalpojuma Līgums Nr. B4-2018/181 (turpmāk – Līgums);
b) saskaņā ar Līguma 4.4. un 8.1.punktu Pasūtītājam ir tiesības noslēgt rakstveida vienošanos ar Izpildītāju, pagarinot Līguma darbības termiņu uz laiku, kas nepārsniedz 24 (divdesmit četrus) mēnešus,
c) sakarā ar vīrusa infekcijas Covid-19 ierobežošanu nepieciešama papildu aktivitāšu ieviešana un nodrošināšana, kas saistīts ar papildu izdevumiem, ko Izpildītājs nevarēja paredzēt pirms Līguma noslēgšanas;
d) Līguma slēgšanas laikā Izpildītājam nebija zināmi apstākļi, kas saistīti ar Pasūtītāja pazemes tuneļa remonta darbiem, tādējādi cenas piedāvājumā nebija iespējams paredzēt izdevumus par specializētā transporta nomu, degvielu un autovadītāja atalgojumu, lai varētu piegādāt ēdienu pacientiem stacionārā “Latvijas onkoloģijas centrs”;
e) saskaņā ar Publisko iepirkumu likuma 61.panta trešās daļas 1.punktā noteikto, ka būtiski iepirkumu līguma grozījumi ir pieļaujami citu starpā, ja iepirkuma procedūras dokumenti un iepirkuma līgums skaidri un nepārprotami paredz grozījumu iespēju, nosacījumus, ar kādiem grozījumi ir pieļaujami, grozījumu apjomu un būtību, kā arī 
f) saskaņā ar Publisko iepirkumu likuma 61.panta pirmajā daļā noteikto, ka būtiski līguma grozījumi ir pieļaujami, ja tie tiek izdarīti Publisko iepirkumu likuma 61.panta trešajā daļā minētajos gadījumos,
Puses noslēdz šo vienošanos (turpmāk – Vienošanās) par sekojošo:

1. Puses vienojas pagarināt Līguma darbības termiņu uz 12 (divpadsmit) mēnešiem, izsakot Līguma 8.1. punktu šādā redakcijā:
“8.1. Līgums stājas spēkā abpusējās parakstīšanas brīdī un ir spēkā līdz pilnīgai Pušu saistību izpildei. Līguma termiņš ir 48 (četrdesmit astoņi) mēneši ar iespēju pagarināt Līguma darbības laiku vēl uz 12 (divpadsmit) mēnešiem. Kopējais Līguma termiņš nav ilgāk kā 60 (sešdesmit) mēnešus no Līguma noslēgšanas brīža, vai līdz Līguma summas pilnīgai apguvei, atkarībā no tā, kurš no nosacījumiem iestājas pirmais.”
2. Ievērojot Vienošanās 1.punktā noteikto, izteikt Līguma 4.4.punktu šādā redakcijā:
[bookmark: _GoBack]“4.4. Līguma kopējā summa nepārsniedz 7 183 273.00 EUR (septiņi miljoni viens simts astoņdesmit trīs tūkstoši divi simti septiņdesmit trīs euro 0 centi) bez Pievienotā vērtības nodokļa, turpmāk – PVN, par 48 (četrdesmit astoņiem) mēnešiem. Plānotā Līguma summa par nākamajiem 12 (divpadsmit) mēnešiem ir 1 795 818.25 EUR (viens miljons septiņi simti deviņdesmit pieci tūkstoši astoņi simti astoņpadsmit euro 25 centi) bez PVN. Kopējā plānotā Līguma summa par 60 mēnešiem ir 8 979 091.25 EUR (astoņi miljoni deviņi simti septiņdesmit deviņi tūkstoši deviņdesmit viens euro 25 centi) bez PVN.
3. Puses vienojas noteikt, ka Izpildītājs var vienpusēji atteikties no turpmākas Līgumā noteikto saistību izpildes, par to rakstveidā paziņojot Pasūtītājam trīs kalendāros mēnešus iepriekš, ja pēc šīs vienošanās parakstīšanas Latvijas Republikā stājas spēkā grozījumi vīrusa infekcijas COVID-19 izplatības ierobežošanu un pārvaldīšanu regulējošos normatīvajos aktos vai citi ar vīrusa infekciju COVID-19 saistīti apstākļi, kas apgrūtina ēdināšanas pakalpojuma sniegšanu.
4. Ja Vienošanās 3.punktā paredzēto trīs mēnešu laikā pēc Izpildītāja paziņojuma saņemšanas Pasūtītājs nenoslēdz jaunu pacientu ēdināšanas pakalpojuma līgumu Pasūtītāja rīkotas iepirkuma procedūras rezultātā, Izpildītājs turpina nodrošināt Līgumā noteikto saistību izpildi līdz jauna līguma noslēgšanai. 
5. Pasūtītājs sedz Izpildītājam izmaksas, kas saistītas ar individuālo aizsardzības līdzekļu un dezinfekcijas līdzekļu izmantošanu pacientu ēdināšanas pakalpojuma nodrošināšanai, kā to nosaka valstī noteiktā epidemioloģiskā situācija, EUR 122,60 bez PVN dienā.
6. Pasūtītājs sedz Izpildītājam pacientu ēdiena transportēšanas izmaksas no stacionāra “Gaiļezers” uz stacionāru “Latvijas Onkoloģijas centrs” Aptiekas loģistikas ēkas būvniecības projekta laikā EUR 107,49 bez PVN dienā.
7. Vienošanās 5.punkts ir spēkā līdz brīdim, kamēr valstī ir noteikti tādi epidemioloģiski pasākumi, kas saistīti ar individuālo aizsardzības līdzekļu un dezinfekcijas līdzekļu izmantošanu pacientu ēdināšanas pakalpojuma nodrošināšanai, un Pasūtītājs par minēto faktu informēs Izpildītāju.
8. Vienošanās 6.punkts ir spēkā līdz brīdim, kamēr netiks pabeigti būvdarbi Aptiekas loģistikas ēkas būvniecības projekta ietvaros, par ko Pasūtītājs informēs Izpildītāju.
9. Ciktāl Vienošanās neparedz pretējo, pārējie Līguma nosacījumi paliek nemainīgi.
10. Vienošanās stājas spēkā tās abpusējas parakstīšanas brīdī un ir uzskatāma par Līguma neatņemamu sastāvdaļu.
11. Vienošanās sastādīta un parakstīta latviešu valodā uz divām lapām.

